CELEX: 32009R0895
Language: el
Date: 2009-09-23 00:00:00
Title: Κανονισμός (ΕΚ) αριθ. 895/2009 της Επιτροπής, της 23ης Σεπτεμβρίου 2009 , για την κατάταξη εμπορευμάτων στη Συνδυασμένη Ονοματολογία

29.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 256/3
            
         
      ΚΑΝΟΝΙΣΜΌΣ (ΕΚ) αριθ. 895/2009 ΤΗΣ ΕΠΙΤΡΟΠΉΣ
   
   της 23ης Σεπτεμβρίου 2009
   για την κατάταξη εμπορευμάτων στη Συνδυασμένη Ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα εξής:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να αποφασιστούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ’ εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο οι δεσμευτικές δασμολογικές πληροφορίες, οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός, να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               H επιτροπή τελωνειακού κώδικα δεν εξέφρασε γνώμη μέσα στην προθεσμία που έθεσε ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα μετά από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 23 Σεπτεμβρίου 2009.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1.
   
      (2)  EE L 302 της 19.10.1992, σ. 1.
   
      ΠΑΡΑΡΤΗΜΑ
      
                  Περιγραφή των εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολογία
               
            
                  (1)
               
               
                  (2)
               
               
                  (3)
               
            
                  Υπόδημα που καλύπτει τον αστράγαλο. Το πέλμα του υποδήματος είναι κατασκευασμένο από καουτσούκ, ωστόσο το μεγαλύτερο μέρος του εξωτερικού πέλματος έχει κοπεί και αφαιρεθεί ώστε να επιτρέπει την τοποθέτηση, στην κοίλη περιοχή του πέλματος, ενθεμάτων που φέρουν διάφορα εξωτερικά πέλματα.
                  Τα υποδήματα διατίθενται ως σύνολο για λιανική πώληση μαζί με δύο ζεύγη ενθεμάτων, καθένα από τα οποία φέρει διαφορετικά εξωτερικά πέλματα, και ένα μεταλλικό εργαλείο που χρειάζεται για τη στερέωση των ενθεμάτων. Το ένα ζεύγος ενθεμάτων φέρει εξωτερικά πέλματα από καουτσούκ με βαθύ ανάγλυφο, χαρακτηριστικό του πέλματος υποδημάτων πεζοπορίας. Το άλλο ζεύγος ενθεμάτων φέρει εξωτερικά πέλματα από υφαντική ύλη (πίλημα πάχους περίπου 8 mm), τα οποία μπορεί να χρησιμοποιούνται κατά την πεζοπορία σε αβαθή νερά, σύμφωνα με τα στοιχεία του εισαγωγέα.
                  Στο πέλμα του υποδήματος διατηρείται μικρό μέρος του εξωτερικού πέλματος, μία σχεδόν συνεχής λωρίδα γύρω από το περίγραμμα του πέλματος. Αυτό το μικρό μέρος του εξωτερικού πέλματος είναι από καουτσούκ που ταιριάζει με το ένθεμα του πέλματος πεζοπορίας.
                  Το υπόδημα δεν είναι δυνατόν να χρησιμοποιηθεί χωρίς τα ενθέματα.
                  Το μήκος των εσωτερικών πελμάτων δεν υπερβαίνει τα 24 cm.
                  Το πάνω μέρος του υποδήματος αποτελείται από διάφορα τεμάχια δέρματος ραμμένα μεταξύ τους, που αφήνουν «παράθυρα», μέσα στα οποία είναι ραμμένα εννέα τεμάχια μεταλλικού πλέγματος και τέσσερα τεμάχια από υφαντική ύλη. Το δέρμα αποτελεί το μεγαλύτερο μέρος της εξωτερικής επιφάνειας του πάνω μέρους. Το εσωτερικό του υποδήματος επενδύεται με υφαντική ύλη.
                  Το υπόδημα δεν είναι ούτε αδιάβροχο ούτε ανθεκτικό στο νερό.
                  Το υπόδημα μπορεί να χρησιμοποιηθεί από άνδρες και από γυναίκες.
                  (υπόδημα πεζοπορίας)
                  (Βλ. φωτογραφίες αριθ. 650 A, 650 B και 650 C) (1)
                  
               
               
                  6403 91 13
               
               
                  Η κατάταξη καθορίζεται από τους Γενικούς Κανόνες 1, 2 α), 3 β) και 6 για την ερμηνεία της Συνδυασμένης Ονοματολογίας, από τις σημειώσεις 4 α) και β) στο κεφάλαιο 64 καθώς και από το κείμενο των κωδικών ΣΟ 6403, 6403 91 και 6403 91 13.
                  Εφόσον τα χαρακτηριστικά, για υποδήματα πεζοπορίας, ενθέματα από καουτσούκ του εξωτερικού πέλματος ταιριάζουν με το πάνω μέρος του υποδήματος, το υπόδημα αυτό προορίζεται να χρησιμοποιηθεί και να συναρμολογηθεί ουσιαστικά ως υπόδημα πεζοπορίας. Επιπλέον, το μικρό μέρος των εξωτερικών πελμάτων που διατηρείται γύρω από το περίγραμμα των πελμάτων των υποδημάτων ταιριάζει ακριβώς με τα ενθέματα του πέλματος πεζοπορίας. Κατά τα άλλα, η σκοπούμενη χρήση των ενθεμάτων από υφαντική ύλη στο εξωτερικό πέλμα δεν είναι προφανής. Η χρήση τους στο νερό μπορεί να είναι μόνο πολύ περιορισμένη, λόγω του ότι το πάνω μέρος του υποδήματος δεν είναι ούτε αδιάβροχο ούτε ανθεκτικό στο νερό. Συνεπώς, τα ενθέματα πέλματος από υφαντική ύλη αποτελούν παρελκόμενα που προορίζονται να χρησιμοποιηθούν μόνο σε ειδικές περιπτώσεις, παρέχοντας περισσότερες δυνατότητες χρήσης του προϊόντος.
                  Κατά συνέπεια τα υποδήματα και τα ενθέματα πέλματος από καουτσούκ πρέπει να καταταχθούν ως πλήρη αλλά όχι συναρμολογημένα υποδήματα κατά την έννοια του Γενικού Κανόνα 2α για την Ερμηνεία της Συνδυασμένης Ονοματολογίας, δεύτερη πρόταση.
                  Το μέρος του πέλματος του συναρμολογημένου υποδήματος που έρχεται σε επαφή με το έδαφος είναι από καουτσούκ κατά την έννοια της σημείωσης 4 β) του κεφαλαίου 64, συνεπώς το υπόδημα διαθέτει εξωτερικά πέλματα από καουτσούκ.
                  Δεδομένου ότι το δέρμα αποτελεί το μεγαλύτερο μέρος της εξωτερικής επιφάνειας του πάνω μέρους του υποδήματος, το υλικό του πάνω μέρους των υποδημάτων είναι δέρμα κατά την έννοια της σημείωσης 4 α) του κεφαλαίου 64.
                  Τα ενθέματα πέλματος από υφαντική ύλη διατίθενται ως σύνολο για τη λιανική πώληση μαζί με το ασυναρμολόγητο υπόδημα πεζοπορίας και το μεταλλικό εργαλείο που χρειάζεται για τη συναρμολόγηση του υποδήματος. Το σύνολο αυτό πρέπει να καταταχθεί σαν να περιλάμβανε μόνο τα υποδήματα πεζοπορίας, διότι τα υποδήματα πεζοπορίας προσδίδουν στο σύνολο τον ουσιώδη του χαρακτήρα κατά την έννοια του Γενικού Κανόνα 3 β). Τα ενθέματα πέλματος από υφαντική ύλη και το μεταλλικό εργαλείο αποτελούν απλώς παρελκόμενα του υποδήματος.
                  Επομένως, το σύνολο πρέπει να καταταχθεί ως υπόδημα με εξωτερικά πέλματα από καουτσούκ και πάνω μέρος από δέρμα.
               
            
         
      
         
      
         
      
         (1)  Οι φωτογραφίες έχουν μόνο ενημερωτικό σκοπό.